กฎกระทรวงจัดตั้งส่วนราชการในมหาวิทยาลัยเทคโนโลยีราชมงคลอีสาน กระทรวงการอุดมศึกษา วิทยาศาสตร์ วิจัยและนวัตกรรม พ.ศ. 2564
ประกาศวันที่ 2021-12-03

content: กฎกระทรวง จัดตั้งส่วนราชการในมหาวิทยาลัยเทคโนโลยีราชมงคลอีสาน กระทรวงการอุดมศึกษา วิทยาศาสตร์ วิจัยและนวัตกรรม พ.ศ. ๒๕๖๔
content: อาศัยอํานาจตามความในมาตรา ๖ วรรคหนึ่ง และมาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลอีสาน กระทรวงศึกษาธิการ พ.ศ. ๒๕๔๙
sectionNo: 2
content: ข้อ ๒ ให้จัดตั้งส่วนราชการในมหาวิทยาลัยเทคโนโลยีราชมงคลอีสาน กระทรวงการอุดมศึกษา วิทยาศาสตร์ วิจัยและนวัตกรรม ดังต่อไปนี้ (๑) สํานักงานอธิการบดี (๒) สํานักงานวิทยาเขตขอนแก่น (๓) สํานักงานวิทยาเขตสกลนคร (๔) สํานักงานวิทยาเขตสุรินทร์ (๕) คณะเกษตรศาสตร์และเทคโนโลยี (๖) คณะครุศาสตร์อุตสาหกรรม (๗)
sectionNo: 2
content: คณะทรัพยากรธรรมชาติ (๘) คณะเทคโนโลยีการจัดการ (๙) คณะบริหารธุรกิจ (๑๐) คณะวิทยาศาสตร์และศิลปศาสตร์ (๑๑) คณะวิศวกรรมศาสตร์ (๑๒) คณะวิศวกรรมศาสตร์และเทคโนโลยี (๑๓) คณะสถาปัตยกรรมศาสตร์และศิลปกรรมสร้างสรรค์ (๑๔) คณะอุตสาหกรรมและเทคโนโลยี (๑๕) สถาบันวิจัยและพัฒนา (๑๖)
sectionNo: 2
content: สํานักวิทยบริการและเทคโนโลยีสารสนเทศ (๑๗) สํานักส่งเสริมวิชาการและงานทะเบียน
content: ให้ไว้ ณ วันที่ ๒๒ พฤศจิกายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการจัดตั้งส่วนราชการในมหาวิทยาลัยเทคโนโลยีราชมงคลอีสาน กระทรวงการอุดมศึกษา วิทยาศาสตร์ วิจัยและนวัตกรรมเสียใหม่ โดยแก้ไขชื่อ “คณะวิศวกรรมศาสตร์และสถาปัตยกรรมศาสตร์” เป็น “คณะวิศวกรรมศาสตร์และเทคโนโลยี" และแก้ไขชื่อ
content: “คณะศิลปกรรมและออกแบบอุตสาหกรรม” เป็น “คณะสถาปัตยกรรมศาสตร์และศิลปกรรมสร้างสรรค์” เพื่อให้สอดคล้องกับภารกิจและการดำเนินงานในปัจจุบัน ประกอบกับมีการรวมสำนักงานวิทยาเขตกาฬสินธุ์ คณะเทคโนโลยีสังคม และคณะเทคโนโลยีอุตสาหกรรมเกษตร ซึ่งเป็นส่วนราชการในมหาวิทยาลัยเทคโนโลยีราชมงคลอีสาน วิทยาเขตกาฬสินธุ์
content: มาเป็นส่วนราชการในมหาวิทยาลัยกาฬสินธุ์ตามพระราชบัญญัติมหาวิทยาลัยกาฬสินธุ์ พ.ศ. ๒๕๕๘ และโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ บัญญัติให้การจัดตั้ง การรวม และการยุบเลิกสำนักงานวิทยาเขต บัณฑิตวิทยาลัย คณะ สถาบัน สำนัก
content: วิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้ทำเป็นกฎกระทรวง จึงจำเป็นต้องออกกฎกระทรวงนี้